# data[].attributes.headline
PF - hvordan påvirker mennesket klimaet? 

# data[].attributes.subject
PF - hvordan påvirker mennesket klimaet? 

# data[].attributes.body
PS1 - Hvad er klima og hvilke klimaforandringer er dokumenteret.
Klimaet er gennemsnitsvejret målt i en 30årig periode. Gennemsnitsvejret indebærer forskellige parametre, som er nedbør, temperaturer, lufttryk, vindstyrke, vindretning, luftfugtighed og skydække.

# data[].attributes.body
Tabel til albedoøvelsen

# data[].attributes.body
Øvelsesvejledning: Albedoeffekten

Teori

Albedo betyder hvidhed, og bruges i naturvidenskaben som udtryk for hvor meget lys der tilbagekastes fra en genstand.

Lys er elektromagnetisk stråling i forskelligt bølgelængde. Synligt lys ligger imellem 460 - 700 nm. UV-lys (Ultravisuelt lys) ligger under dette område og IR (Infrarødt lys) ligger over. Begge de to sidste er ikke synlige, men IR kender du fra film hvor man ser med natkikkert. IR lys indeholder mindre energi end synligt lys. IR-lys kaldes også varmestråling. Der er derfor en persons varmeafgivelse man ser, når man ser gennem en natkikkert.

UV lys indeholder mere energi. Bl.a. derfor er UV lys skadeligt for mennesket i for store doser. Sundhedsmyndighederne råder os derfor til, ikke at være for længe i solen, da solen ikke kun udsender synligt lys, men også UV-lys.

Ozonlaget er med til at beskytte os mod det mest skadelige UV-lys, men nogen – i hvert fald sololieproducenterne - mener at solcreme i varierende faktor styrker også er gavnligt i kampen mod hudkræft.

Jo mere af det synlige lys en genstand tilbagekaster, jo højere er albedoen. Højest albedo har helt hvide legemer, som har albedoen 100%. Man kan selvfølgeligt heller ikke tilbagekaste mere end man får ind.

Lavest albedo har helt sorte legemer, som har albedoen 0%. Hvis der ikke tilbagekastes noget lys, må den energi der er i lyset, i sagens natur afsættes i genstanden, som derfor vil blive varmere. Det er det der kendes fra vores biler om sommeren, som bliver ganske varme, af den del af solens stråler der ikke tilbagekastes, og derfor opvarmer bilen. Sorte biler er derfor rigtigt usmart i områder hvor solen skinner meget.

Farvede legemer tilbagekaster varierende mængder lys - afhængigt af farven.

Albedoen er en vigtig faktor, når man taler klimaændringer på jorden. Nyfalden sne har således en albedo på 78%, Skoven på 10%, græs på 25%, klipper på 15%.

Vi skal i dette forsøg undersøge hvad der sker med forskellige genstande, hvor kun farven er forskellig, når man udsætter dem for kraftigt lys.

Materialer og metode:

papir/pap/plastik... i forskellige farver, kraftig lampe, IR-termometer.

Læg dine "ens" genstande således at de får ens mængde lys, og lad dem ligge i 5 minutter - evt. mere, således at du er sikker på at de har "fået varmen". Mål temperaturen til forskellige tidspunkter. efter 5, 10 og 15 minutter

Resultater og beregninger:

| Tid | Hvid | Rød | Blå | Sort
| 5 minutter | 31,2 | 30,8 | 31,8 | 40,6
| 10 minutter | 37,1 | 38,6 | 33,9 | 42,7
| 15 minutter | 40,3 | 43,4 | 37,1 | 45,9
| 20 minutter | 45,5 | 45,9 | 41 | 48,1
| 25 minutter | 47,3 | 47,4 | 43,9 | 52

Lav en figur der viser temperaturen som funktion af tiden. Tegn alle 4 materialer ind i samme figur.

Kommentér figuren.

- Det er lidt underligt at den hvide overflades temperatur er så høj, da den burde have en højere albedo effekt, fordi den reflekterer.

Find albedoen for is, jord og vand, på nettet eller i en bog.

Kommenter værdierne, og sæt dem i relation til problematikken om afsmeltning af jordens iskapper.

- Global opvarmning fører til fald i kryosfæren (sne, is): Jordens samlede albedo effekt vil falde.

- Den samlede albedo effekt falder, hvilket har den betydning, at det bliver varmere så isen smelter, da der ikke reflekteres så meget, men der absorberes mere stråling.

- Der er tale om en positiv feedback mekanisme, da det der sker forstærker hinanden. Positivt skal forstås i matematisk forstand.

Nedenstående figur viser "solregnskabet" for jorden, altså solens indstråling og jordens refleksion og anden energitab. Kommenter figuren.

Vurder hvad der sker med de forskellige poster, hvis temperaturen stiger som følge af drivhuseffekten.

- Der kommer til at være varmere på jorden, da der absorberes mere. Udstrålingen formindskes.